text: Ledelse: Vi var naive
  09 august 2011 kl. 13.29
  Ledelsen i Kolding FC erkender skyld i den situation, som  Vejle Boldklub Kolding er havnet i.
  - Vi var nok lidt naive, siger Hermann Mathiesen, der frem til 30. juni i år var ulønnet direktør i Kolding FC og nu er med til afviklingen af selskabet, til Vejle Amts Folkeblad.
  Kolding FC skylder ca. en mio. kr. i løn og feriepenge til fem spillere.
  Hvis de ikke bliver betalt, vil DBU ikke anerkende den nye fusionsklub.
  Hermann Matiesen er i øjeblikket i gang med forhandlinger med spillerne:
  - Jeg er optimist, og jeg tror og håber, at vi kommer frem til en løsning i denne uge, siger han.
  